Esimene osa algabki stseeniga Hundisilmal. Stsenaarium kirjeldab seda järgmiselt: „Savisaar hubases koduses miljöös. Akna taga paistavad lumised puud. Savisaar istub kirjutuslaua taga, laual tass teega, Franz Kafka raamat „Protsess“ ja kaitsepolitsei peadirektori Arnold Sinisalu dissertatsioon „Mõjutustegevuse piirid rahvusvahelises õiguses“. Savisaar räägib: „Tänane kaunis päev on ideaalne mõtisklusteks. Eestis on hea elada. Jumal on meid õnnistanud – oleme saanud rahus üles ehitada oma riigi. Aga asju saab ja peab veelgi paremaks tegema. Viimastel aastatel olen näinud märke meie demokraatia mudeli häiritusest. Mulle tundub, et Eesti riigi juhtimisse on imetabasel moel jõuliselt sekkunud jõud, milliseid ei osatud omal ajal kirjeldada EV põhiseaduses.““